
J e g y z ő k ö n y v
Készült:  Csanytelek Község Önkormányzata Képviselő-testülete 2026. június 26-án du. 13 órakor megtartott soros nyilvános ülésén.
Az ülés helye: a Polgármesteri Hivatal díszterme
Jelen vannak:				
					Erhard Gyula			polgármester
					Somodi Balázs			alpolgármester
					Mucsi István Tibor		képviselő			
					Kovács Andrea			képviselő
					Bartus László			képviselő
					
Távolmaradását bejelentette: 		Bernát János			képviselő
					Palásti Pál			képviselő
					
					
Tanácskozási joggal jelent meg: 	Kató Pálné			jegyző
					Tápainé Karkas Krisztina 	a Hivatal Adó- és Pénzügyi Iroda V.
					Fülöpné Szeri Noémi 		jegyzőkönyvvezető
			
Erhard Gyula polgármester: köszöntötte a Képviselő-testület ülésén megjelent képviselőket és az ülésen tanácskozási joggal résztvevőket. Megállapította, hogy az ülés határozatképes, mivel a 7 képviselőből 5 képviselő megjelent, 2 képviselő előzetesen bejelentette távolmaradását. Szavazásra bocsátotta az ülés napirendjére általa írásban kiadott meghívó szerinti javaslatot, mellyel a Képviselő-testület tagjai egyhangúlag 5 igen szavazattal egyetértett, melyet a Képviselő-testület az alábbi határozatba foglalt.
1. Napirend
Tárgy:									Előadó:
A Képviselő-testület júniusi ülése napirendjének jóváhagyása			Erhard Gyula polgármester
		
(A tárgyi meghívó ezen jegyzőkönyv mellékleteként csatolva.)

42/2026. (VI. 26.) Ökt határozat
Tárgy: A Képviselő-testület 2026. június 26. napján tartott ülése napirendjének jóváhagyása
H a t á r o z a t
Csanytelek Község Önkormányzata Képviselő-testülete a 2026. június 26. napjára a Polgármester által írásban  kiadott meghívója alapján az alábbi napirendi pontok tárgyalását tűzi ki: 
1.) A Képviselőő-testület júniusi ülés napirendjének jóváhagyása
Előadó: Erhard Gyula polgármester

2.) Az önkormányzat és az önkormányzati hivatal 2025. évi költségvetési maradványa végleges felosztásának jóváhagyása
Előadó: Erhard Gyula polgármester, Kató Pálné jegyző

3.) Belsőellenőri jelentés a Csanyteleki Polgármesteri Hivatal által végzett személyes adatkezelés és az e-ügyintézés
feladata ellátása ellenőrzése jóváhagyása
Előadó: Erhard Gyula polgármester, Kató Pálné jegyző

4.) A „Csanytelek, Arany János utca (hrsz: 051) külterületi szakasz útburkolat építés” című kivitelezési munkára 
kiírt beszerzési eljárásról Ajánlatkérői döntés jóváhagyása
Előadó: Erhard Gyula polgármester, Kató Pálné jegyző

5.)  Egyebek

Határozatról értesítést kap:
1. Csanytelek Község Önkormányzata Képviselő-testülete Tagjai (Helyben)
1. Kató Pálné jegyző
1. Irattár

1. Napirend
Tárgy: 									Előadó: 
Az önkormányzat és az önkormányzati hivatal 2025. évi költségvetési 		Erhard Gyula polgármester
pénzmaradványa végleges felosztásának jóváhagyása				Kató Pálné jegyző
			       									
(Tárgyi írásos előterjesztés a Képviselő-testület mai üléséről készült jegyzőkönyve melléklete.)

Kató Pálné jegyző: szóbeli kiegészítésében elmondta, hogy miért célszerű az önkormányzat 2025. évi költségvetése végrehajtásáról szóló zárszámadás után a tárgyalt kérdésben döntést hoznia a Képviselő-testületnek, melyet előzetesen véleményezett a Pénzügyi Ellenőrző, Foglalkoztatáspolitikai és Településfejlesztési Bizottság és határozatába foglaltan támogatta az előterjesztésben írtak testület általi elfogadását. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és határozatba foglalását.

Erhard Gyula polgármester: Szóbeli kiegészítést nem fűzött az írásban kiadott előterjesztésben írtakhoz.

K é r d é s,  hozzászólás nem hangzott el.
Erhard Gyula polgármester: összefoglalójában megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
43/2026. (VI. 26.) Ökt határozat
[bookmark: _Hlk201745339]Tárgy:  Az önkormányzat és az önkormányzati hivatal 2025. évi költségvetési maradványa végleges felosztásának jóváhagyása

H a t á r o z a t

Csanytelek Község Önkormányzata Képviselő-testülete a Pénzügyi Ellenőrző, Foglalkoztatáspolitikai és Településfejlesztési  Bizottsága előzetes véleményének figyelembevételével a tárgyban benyújtott előterjesztést megtárgyalta és az  alábbi döntést hozta.

1. Csanytelek Község Önkormányzata Képviselő-testülete rögzíti, hogy az Önkormányzat 2025. évi pénzmaradvány keretéből az Önkormányzat és az Önkormányzati Hivatal 2026. évi költségvetéséről szóló rendeletében eredeti előirányzatként már beépített és figyelembe vett forráskeretein felül rendelkezésre álló szabad maradvány keretét  50.457.333,- Ft összegben hagyja jóvá.

1. A Képviselő-testület az e határozat 1. pontjában rögzített és módosított előirányzatként figyelembe vehető forráskeretét az alábbi működési és fejlesztési kiadásokra hagyja jóvá:
· Nyári diákmunka program keretében foglalkoztatottak (10 fő) illetményéhez
kapcsolódó munkáltatót terhelő szociális hozzájárulási adó fedezetére		      419.640,- Ft
· kiemelt önkormányzati rendezvény költség fedezete 2026. évre (falunap)	    2.200.201,- Ft
· Versenyképes Járások Program II. üteme keretében Arany János utca
 külterületi szakasz útburkolat építéséhez kapcsolódó önerő fedezetére 
(eljárási költségek, szakértői díjak)						       368.460.- Ft
· Fitnesz park eszközeinek karbantartása 					       220.000.- Ft
· Kossuth utca 15/E szám alatti „varroda” épületben vizesblokk
 és villamos hálózat felújítása							       140.430,- Ft
· Polgármesteri Hivatal melléképületének csapadékvíz elvezető
ereszcsatorna építése (anyag költség.)						          57.310,- Ft
· Pusztaszeri út 84. szám alatti vezetékszakítás miatti kártérítés fizetése		          46.570,- Ft
· Általános költségvetési tartalék képzés előirányzata:				    45.785.938.- Ft

1. A Polgármesteri Hivatalanál keletkezett előző évi szabad maradvány összege:	      1.218.784,- Ft 
forráskeretet az alábbi célkitűzések előirányzataira hagyja jóvá módosított 
előirányzatként a Képviselő-testület:
· Közüzemi díjak fedezetére (ÁFA-val)				                                 418.784,- Ft
· Egyéb üzemeltetési anyagok fedezetére 					          500.000,- Ft
· Szakmai anyagok beszerzésére						          200.000,- Ft
· Egyéb szolgáltatások költségeire						          100.000,- Ft

1. A Képviselő-testület felkéri Kató Pálné jegyzőt és az általa az Adó- és Pénzügyi Iroda vezetőjét, hogy az előző évi maradvány keretek jelen határozattal jóváhagyott tételeit módosított előirányzatként rögzítsék és az aktuális költségvetési rendelet módosítás részeként terjesszék be a Képviselő-testület elé.

Végrehajtásért felelős:	Kató Pálné jegyző és általa
Tápainé Karkas Krisztina a Hivatal Adó- és Pénzügyi Iroda Vezetője
Beszámolás határideje: 	végrehajtást követő soros ülés időpontja

Határozatról értesítést kap:
1. Csanytelek Község Önkormányzata Képviselő-testülete  Tagjai (Helyben)
1. Erhard Gyula polgármester
1. Kató Pálné jegyző és általa
1. Tápainé Karkas Krisztina Adó- és Pénzügyi Iroda Vezetője
1. Irattár

3.) Napirend

Tárgy: 									Előadó:
Belsőellenőri jelentés a Csanyteleki Polgármesteri Hivatal által végzett 		Erhard Gyula polgármester
személyes adatkezelés és az e-ügyintézés feladata ellátása ellenőrzése jóváhagyása	Kató Pálné jegyző
										     																	
(Tárgyi írásos előterjesztés és melléklete a Képviselő-testület mai üléséről készült jegyzőkönyve melléklete.)

Kató Pálné jegyző: szóbeli kiegészítésében szólt arról, hogy a belső ellenőr által benyújtott tárgyi jelentésében foglaltakat előzetesen véleményezte a Pénzügyi Ellenőrző, Foglalkoztatáspolitikai és Településfejlesztési Bizottság és határozatába foglaltan támogatta az előterjesztésben és ahhoz csatolt belső ellenőri jelentésben írtak testület általi elfogadását. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és határozatba foglalását.
Erhard Gyula polgármester: Szóbeli kiegészítést nem tett.
K é r d é s,  hozzászólás nem hangzott el.
Erhard Gyula polgármester: összefoglalójában megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben és ahhoz csatolt mellékletében foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
44/2026. (VI. 26.) Ökt határozat
Tárgy: Belsőellenőri jelentés a Csanyteleki Polgármesteri Hivatal által végzett személyes adatkezelés és az e-ügyintézés feladata ellátása ellenőrzéséről
H a t á r o z a t

Csanytelek Község Önkormányzata Képviselő-testülete a tárgyi előterjesztés és ahhoz csatolt tárgyi belsőellenőri jelentésben foglaltakat megtárgyalta és döntésénél figyelembe-vette a tárgyra vonatkozó Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményében foglaltakat, -  a költségvetési szervek belső kontrollrendszeréről és a belső ellenőrzésről szóló 370/2011. (XII. 31.) Korm. rendeletben meghatározott jogkörében eljárva – elfogadta azt azzal a kitétellel, hogy a Csanyteleki  Polgármesteri Hivatal Vezetője a továbbiakban is törekedjen a vonatkozó központi jogszabályba rögzített (pl. GDPR) adatvédelmi előírásainak a vonatkozó belső szabályzatokba foglalt rendelkezéseinek folyamatos betartatására, a naprakészség biztosítására.

Határozatról értesítést kap:
· Kató Pálné jegyző és általa
· Csanytelek Község Önkormányzata Képviselő-testülete Tagjai (Helyben)
· Erhard Gyula polgármester
· Sziveri- Gajdán Leila belsőellenőr (Szeged)
· Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
· Irattár

4.) Napirend

Tárgy: 									      Előadó:
		A „Csanytelek, Arany János utca (hrsz: 051) külterületi szakasz útburkolat    Erhard Gyula polgármester
építés” című kivitelezési munkára kiírt beszerzési eljárásról Ajánlatkérői 	      Kató Pálné jegyző 
döntés jóváhagyása
										
(A tárgyi írásos előterjesztés e jegyzőkönyv melléklete.)

Erhard Gyula polgármester: nem élt a szóbeli kiegészítés lehetőségével.
Kató Pálné jegyző:, szóbeli kiegészítésében hozzáfűzte, hogy a tárgyi előterjesztést napirendje keretében a Pénzügyi Ellenőrző, Foglalkoztatáspolitikai és Településfejlesztési Bizottság 2026. június 23-án tárgyalta, elfogadta és javaslatot tett annak testület általi jóváhagyására. Ennek ismeretében is javasolta az tárgyi előterjesztés elfogadását és annak határozatba foglalását.
K é r d é s, hozzászólás nem hangzott el.
Erhard Gyula polgármester: összefoglalójában megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben és ahhoz csatolt mellékletében foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
45/2026. (VI. 26.) Ökt határozat
Tárgy:   a „Csanytelek, Arany János utca (hrsz: 051) külterületi szakasz útburkolat építés” című kivitelezési munkára kiírt beszerzési eljárásról  Ajánlatkérői döntés

H a t á r o z a t

Csanytelek Község Önkormányzata Képviselő-testülete a tárgyban benyújtott előterjesztésben foglaltakat megtárgyalta és egyetértve a döntés- előkészítők javaslatával, továbbá a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményével az alábbi döntéseket hozza:
1.) A Képviselő-testület a Versenyképes Járások Program II. ütemre (Támogatói Okirat iratazonosítója: 4158931469) benyújtott „Csanytelek, Arany János utca (hrsz: 051) külterületi szakasz útburkolat építés” című projekt kivitelezési munkálataira kiírt beszerzési eljárást érvényesnek és eredményesnek minősíti.

2.) A Képviselő-testület az 1.) pontban rögzített fejlesztési célkitűzés kivitelezési munkálatainak elvégzésére – egyetértve a döntés- előkészítők  és az illetékes Bizottság javaslatával – nyertes ajánlattevőként az ÚT-ÉP-KER 97 Kft. (Székhely: 1077 Budapest, Izabella utca 27/A fsz. 3.), mint legjobb ár-érték arányt megjelenítő, érvényes ajánlatot tevő gazdasági társaságot  jelöli meg. A nyertes ajánlattevő által tett ellenszolgáltatás összege: 23.700.000,-Ft + 6.399.000,-Ft ÁFA = bruttó 30.099.000,-Ft (azaz: harmincmillió- kilencvenkilencezer forint).
3.)  A Képviselő-testület a 2026. évi Versenyképes Járások Program II. üteme keretében megvalósuló kivitelezés
· teljes összköltségét:							30.099.000,- Ft
· elszámolható költségét összesen:					             30.000.000,- Ft
· az önkormányzat saját forrásból rendelkezésére álló önerőt 	                   99.000,- Ft
      összegben hagyja jóvá.
4.)  A Képviselő-testület a határozat 3.) pontjában írt önerő összegét az önkormányzat a 2026. évi költségvetési rendeletének elkülönített kerete terhére biztosítja, annak teljesítésére kötelezettséget vállal.
5.) A Képviselő-testület felhatalmazza Erhard Gyula Polgármester urat, e határozat 2.) pontja szerinti nyertes ajánlattevővel a kivitelezésre irányuló szerződés megkötésére, Csanytelek Község Önkormányzata nevében és képviseletében történő aláírására. 

Végrehajtásért felelős: 	Erhard Gyula polgármester
Végrehajtás határideje: 	szerződés aláírása 2026. július 01.
Beszámolás határideje: 	kivitelezési szerződés aláírását követő Képviselő-testületi ülés


Határozatról értesítést kap:
-  Kató Pálné jegyző és általa
-  Csanytelek Község Önkormányzata Képviselő-testülete Tagjai (Helyben)
-  Erhard Gyula polgármester
-  Tápainé Karkas Krisztina Adó- és Pénzügyi Iroda Vezetője
-  ÚT-ÉP-KER 97 Kft. (Székhely: 1077 Budapest, Izabella utca 27/A fsz. 3.),
-  Irattár  


1. Napirend

Egyebek
Kató Pálné jegyző: szólt a közelmúltban megjelent olyan központi jogszabályokban foglaltakról, amely tartalmát tekintve önkormányzati feladat és hatáskört érint. Emlékeztette a testület tagjait az éves munkatervben foglaltakra, miszerint augusztus hónapban tanácskozási szünet lesz.

Erhard Gyula polgármester: megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.


K.m.f.



………………………………………				…………………………………………	
	Erhard Gyula								 Kató Pálné  			polgármester							     	     jegyző

